नारी शिक्षा से आएगी समाज में समानता : कक्कड़
गोहाना | कॉलेजमोड़ स्थित पंचनद एजुकेश्नल एवं वेल्फेयर सोसायटी कार्यालय में संस्था के पदाधिकारियों की मीटिंग हुई। मीटिंग में नारी शिक्षा को बढ़ावा देने के लिए शहर में जागरूकता फैलाने के लिए जिम्मेदारी तय की गई। संस्था के अध्यक्ष सुमित कक्कड़ ने बताया कि शहर के वार्ड 9 में सचिन कपूर द्वारा घर-घर जाकर अभिभावकों को लड़कियों की शिक्षा को बढ़ावा देने के लिए जागरूक किया जाएगा। नारी शिक्षा को बढ़ावा देने से ही समाज में समानता आएगी। वहीं शिक्षा से लड़कियों का सशक्तिकरण होगा। उन्होंने कहा कि आज लड़कियां किसी भी क्षेत्र में लड़कों से पीछे नहीं है। अभिभावकों को लड़कियों को लड़कों के समान अधिकार देने चाहिए। इस अवसर पर नरेंद्र अरोड़ा, दीपक कपूर, रमन भाटिया, शैलेंद्र कलूचा, रिंकू चावला, एबी भल्ला, रमन वधवा, संजीव देहाती आदि उपस्थित थे।
hin_Deva hin_Deva